
Rijeka, 30. ožujka 2021.
POZIV NA KONFERENCIJU ZA MEDIJE

NAJAVA IZLOŽBI „RETROVIZOR 2020“ I „FIUME FANTASTIKA“ U EXPORTU 

	U srijedu, 31. ožujka 2021.g. u 11.00 sati u Exportu na Delti održat će se konferencija za medije na kojoj će biti najavljene izložbe „Retrovizor 2020 – foto galerija EPK“ i „Fiume Fantastika – Fenomeni grada“, koje će od 1. travnja 2021.g. u sklopu završnice programa Europske prijestolnice kulture biti postavljene u Exportu.

Na konferenciji za medije govorit će:

· Irena Kregar Šegota, direktorica RIJEKE 2020
· Emina Višnić, u ime autora izložbe „Retrovizor 2020“
· Morana Matković, voditeljica programa Delta Laba i producentica izložbe Fiume Fantastika

Pogled unazad kroz oko objektiva otkriva da Europsku prijestolnicu kulture, kao i uostalom svaki grad, čine ljudi, a onda i mjesta. Galerija fotografija „Retrovizor 2020“ podsjeća na brojne značajne trenutke izdvojene iz uzbudljivog tijeka vremena u kojem je stvarana Europska prijestolnica kulture, kao i na neobična mjesta gdje su se odvijali susreti.  
Objektivi profesionalnih fotografa i amatera zabilježili su ono što se pamti – sjajna umjetnička djela i izvedbe, radost zajedničkog uživanja u kulturnim događanjima, zadovoljstvo otvaranja i istraživanja novih prostora.  Kamere su snimile i ono što je bilo manje vidljivo -  pripremanja programa, građevinske radove i opuštanja nakon događanja. 
Ulaz na izložbu je besplatan.

„Fiume Fantastika: Fenomeni grada“, izložba koja je u drugoj polovici 2020. godine polučila sjajan uspjeh i koju je pogledalo više od 7 tisuća posjetitelja, ponovno otvara svoja vrata.
„Fiume Fantastika“ je središnja izložba programskog pravca Slatko i slano, Rijeke 2020 – Europske prijestolnice kulture, a zasnovana je na recentnim istraživanjima DeltaLaba - Centra za urbanu tranziciju, arhitekturu i urbanizam pri Sveučilištu u Rijeci te tematski prati zadnjih stotinu i pedeset godina urbane povijesti Rijeke tijekom koje grad doživljava radikalan rast i postaje globalno prometno i industrijsko središte.
Pojedinačna cijena ulaznice je 30 kuna. Ulaz je slobodan za djecu do 7 godina, te nezaposlene i umirovljenike, uz predočenje važećih dokumenata. Djeca i mladi do 18 godina, studenti, zaposlenici Sveučilišta u Rijeci te članovi umjetničkih i arhitektonskih strukovnih udruga i organizacija, uz predočenje važećih dokumenata, ostvaruju popust od 50% na pojedinačnu ulaznicu. 

Tijekom održavanja izložbi, do 30. travnja 2021.g., bit će organizirana i besplatna stručna vodstva za publiku, u skladu sa svim epidemiološkim mjerama.

Unaprijed zahvaljujem na dolasku.

Lena Stojiljković
Odnosi s medijima, Rijeka 2020
lena.stojiljkovic@rijeka2020.eu
Mob: +385 91 612 63 42

